பால்யம் நகரும் பொழுதை மிதி

பால்யம் நகரும் பொழுதை மிதி எம்.ரிஷான் ஷெரீப் ஆலயங்களின் பெரும்பரப்பில் ! அமைதி தேடிப் பாதங்கள் பதியும்! நாட்கள் நினைவில் இடற! ஒரு மலை போன்ற வேதனை,! ஒரு வனாந்தரப்பசுமை! அத்தனையும்! ஒருங்கே கொண்ட நெஞ்சுடன்! கனவாய்க் காற்றாய்! வாழ்க்கை தொலைத்தேன்;! யாதுமாகி நின்ற உன்னையும்தான் ! பால்யத்துப் பள்ளிக்கூடங்களில் ! ஒன்றாய்த் திரிந்தோம்;! கூழாங்கற்கள்,ஓட்டுத் துண்டுகளைக்! கையால்,காலால் விளையாடிச் சோர்ந்துபின்! காட்டு இலைகளையும்,மணலையும்! சிரட்டையில் அள்ளிச் சோறாயெண்ணி உண்டோம் ! என் முழங்கால்ச் சிராய்ப்புக்கு! உன் எச்சில் தடவினாய்,! எவனோ உன் பட்டப்பெயர் சொல்லிக்கூவ! அவன் சட்டை கிழித்துச் சண்டை பிடித்தேன் ! காதலில்லை,காமமில்லை! அறுவெறுக்கும் எந்த அசிங்கங்களும்! அதிலிருக்கவில்லை ! புது வயதுகள் பிறக்க,! பால்யம் பாதி கரைய,! வசந்தங்கள் உன் வாழ்வில் வர! நான் தனித்து வரண்டுபோனேன் ;! என் இரகசியச் சினங்களைத்! தூறலாய்ப்பொறுத்து! முக்காட்டுக்குள் நீ புகுந்தாய்,! நான் யாதாகித் திரிகிறேன்...?! நாடுதாண்டிக் கண்டம் தாண்டி,! செவியேற்க யாருமற்ற! பாழ்வீதியொன்றில்- நானின்று! நின்றுகொண்டேயிருக்கிறேன்! என் துயரங்களைப் பாடியபடி;! சாபங்கள் துரத்தித் துரத்தி விழுங்கி! பூமிக்குள் புதையுண்டிருக்குமெனது! பாதங்களை மீளப்பெறும் நாளில்! நாடேகுவேன் ! அன்று ! வீதியில் உன் மழலைகள்! செம்மண் தூசு உடல் அப்ப! பால்யத்தில் திளைத்து விளையாடுவதைக் ! காண நேரிடலாமெனக்கு..! ! -எம்.ரிஷான் ஷெரீப்,! மாவனல்லை,! இலங்கை